钦定古今图书集成/明伦汇编/官常典/第396卷 > 曹豳
## 钦定古今图书集成/明伦汇编/官常典/第396卷 > 曹豳

按《宋史曹叔远传》：“叔远族子豳，字西士，少从钱文子
学，登嘉泰二年进士第，授安吉州教授，调重庆府司
法参军。郡守度正欲荐之，豳辞曰：‘章司录母老，请先
之’。正敬叹，改知建昌县，复故尚书李常山房，建斋舍
以处诸生。擢秘书丞兼仓部郎官，出为浙西提举常
平，面陈和籴折纳之敝，建虎丘书院以祀尹焞。移浙”
东提点刑狱。寒食放囚归，祀其先，囚感泣如期至。召
为左司谏，与王万、郭磊卿、徐清叟俱负直声，当时号
“嘉熙四谏。”上疏言立太子、厚伦纪，以弭火灾。又论余
天锡、李鸣复之过，迕旨。迁起居郎，进礼部侍郎，不拜，
疏七上，进古诗以寓规正。久之，起知福州，再以侍郎
召，为台臣所沮而止，遂守宝章阁待制，致仕，卒，谥文
恭。子愉老，亦登进士第。